સંગીત આનંદ માટે જ જરૂરી છે એવું નથી. સંગીત ચિત્તની શાંતિ માટે પણ એટલું જ જરૂરી છે. ર1મી સદીમાં વૈકલ્પીક ચિકિત્સાના ક્ષેત્રમાં સંગીત દ્વારા ચિકિત્સા આજે વિશ્ર્વભરમાં પ્રચલિત થઇ રહી છે. સંગીત અને સ્વાસ્થ્ય જેવા વિષયો ઉપર અનેક સંશોધનો દ્વારા આ પ્રમાણીત થાય છે કે સંગીત શરીર અને મન બન્ને ઉપર સકારાત્મક અસર કરે છે. વિવિધ શારીરિક, માનસિક ભાવનાત્મક, બીમારીઓને સંગીત દ્વારા નિયંત્રીત કરી શકાય છે. સંગીત આપણા જીવનમાં મહત્વની ભૂમિકા ભજવે છે. વિભિન્ન રાગ મગજમાં જ્ઞાનતંતુઓને પ્રભાવિત કરે છે અને અનેક રોગોના નિદાન માટે ખુબ જ ઉપયોગી થાય છે.